|  |  |  |
| --- | --- | --- |
| **STEMA DE STAT A REPUBLICII MOLDOVA** | **P L E N U L****CONSILIULUI CONCURENŢEI** |  |
|  |  |  |

Republica Moldova, MD- 2032, Сhişinău, str. Alecu Russo 1, et. 2.

 E-mail: office@competition.md; www.competition.md

Nr. DJ-06/378-1187 din 04 august 2023

La nr. 18-69-7274 din 10.07.2023

**Ministerul Dezvoltării Economice și Digitalizării**

copie: **Cancelaria de Stat**

Plenul Consiliului Concurenței, în cadrul ședinței din 03 august 2023, a examinat, în temeiul prevederilor art. 39 lit. c) și art. 41 alin. (1) lit. d) al Legii concurenței nr. 183/2012, *proiectul de hotărâre a Guvernului privind modificarea Hotărârii Guvernului nr. 1457/2016 pentru aprobarea Regulilor privind prestarea serviciilor poștale* **(număr unic 541/MDED/2023)**și, în limitele competenței sale, comunică următoarele.

Mecanismele de acordare a împuternicirilor reprezentanților de primire/ridicare în numele destinatarilor a trimiterilor poştale înregistrate şi mandatelor poştale propuse la pct. 90 din Regulile privind prestarea serviciilor poștale, au fost limitate la acordarea împuternicirilor: prin procură legalizată notarial cu mențiunea expresă a acestui drept, a cărei copie rămâne în oficiul poștal, sau prin împuterniciri de reprezentare în baza semnăturii electronice acordate prin sistemul Mpower.

Îngrijorarea Consiliului Concurernței vizează lipsa de previzibilitate și claritate în privința impactului modificării propuse la pct. 90 asupra parametrilor concurenţei pe piaţă, cum ar fi: prețul, producţia, calitatea produsului, varietatea produsului sau inovarea, întrucât aceste modificări vor institui un singur serviciu electronic de acordare a împuternicirilor de reprezentare în baza semnăturii electronice pentru care legislația nu prevede necesitatea autentificării - sistemul Mpower, ceea ce ar putea împiedica dezvoltarea și punerea pe piață a unui alt serviciu electronic (alternativ) de acordare a împuternicirilor în baza semnăturilor electronice.

**Alexei Gherțescu**

**Președinte**